Wioletta Grzegorzewska

Wioletta Grzegorzewska, 1974. február 9-én született Koziegłowyban, költő, író. Rzeniszówban nőtt fel, Częstochowában végezte tanulmányait, több mint tíz évig lakott a városban, mielőtt 2006-ban Angliába költözött; jelenleg a Wight-szigeten, Ryde-ban él. 2003-2005 között férjével, Szymon Grzegorzewskivel együtt a Bulion című irodalmi lap és az azonos nevű kiadó vezetője. Verseit közölte többek között az Arkusz, az Arterie, az ArtPapier, a Fraza, a Kresy, a Studium, a sZAFa, a Tygiel Kultury és a Zeszyty Literackie, számos antológiába is bekerültek (Daj słowo, Na końcu świata napisane. Autoportret współczesnej polskiej emigracji, Solistki: Antologia poezji kobiet (1989-2009), ''Free Over Blood. New Polish Poets Series). Guguły'' című elbeszéléskötetéért 2015-ben Gdynia város irodalmi díja mellett Nike-díjra is jelölték.

Megjelent művei:
 * Wioletta Greg, Finite Formulae and Theories of Chance (2014, vers, ford. Marek Kazmierski)
 * Guguły (2014, elbeszélés)
 * Notatnik z wyspy (2012, próza)
 * Pamięć Smieny/ Smena's Memory (2011, vers)
 * Ruchy Browna (2011, vers)
 * Inne obroty (2010, vers)
 * Orinoko (2008, vers)
 * Parantele (2003, vers)
 * Wyobraźnia kontrolowana (1997, vers)

A szerző blogja

A szerző profilja a literackie.pl portálon

A szerző alkotói Facebook oldala

A szerző versei a Zeszyty Literackie oldalán

Interjú a Wysokie Obcasy portálon